《法曲献仙音 拟周美成》
明代·韩洽

迟日笼晴，温飙荐暑，入夏炎光初烁。扇剪轻纨，裙裁白苎，松吹半掀华幕。

看槐柳、浓阴满，翛然似岩壑。寥寞。恨佳游、星分雨散，流年换、憔悴几孤旧约。

仿佛绿琴声，记秦楼、欢笑如昨。岁月欺人，惧芳华、先秋摇落。

任花开花谢，谁叩草玄亭阁。

作者简介：明苏州府长洲人，字君望。邑诸生。高节轶群，隐居于羊山。有《寄庵诗存》。